OSNOVNA ŠKOLA ANTUNA MIHANOVIĆA KLANJEC

Lijepe naše 41 tel: 049/550-332

49290 Klanjec <http://os-amihanovica-klanjec.skole.hr/>

OIB:91051804100 e-mail: skola@os-amihanovica-klanjec.skole.hr

PROTOKOL ORGANIZACIJE RADA U ŠKOLSKOJ GODINI 2020./2021.

TIJEKOM PANDEMIJE VIRUSA COVID-19

U OŠ ANTUNA MIHANOVIĆA

U OŠ Antuna Mihanovića upisano je u školskoj godini 2020./2021. 188 učenika u 15 razrednih odjela, od čega 7 razrednih odjela od 1. do 4. razreda i 8 razrednih odjela od 5. – 8. razreda.

Nastava je tijekom pandemije virusa COVID - 19 u OŠ Antuna Mihanovića organizirana po modelu A, u jednoj smjeni (jutarnjoj) za sve učenike PŠ Lučelnica i predmetnu nastavu MŠ Klanjec. Razredna nastava u Klanjcu radi u dvije smjene (1. tjedan: 1. i. 2. razred ujutro/ 3. i 4. razred poslijepodne; 2. tjedan; 3. i. 4. razred ujutro/ 1. i 2. razred poslijepodne) Za učenike razredne nastave u Klanjcu nastavni sat traje 40 minuta. Svaki razredni odjel je smješten u učionici sukladno broju učenika i površini učionice. Učenici 1. i 3. razreda smješteni su u učionici na katu (do stručnih suradnica), a 2. i 4. razred u prizemlju (lijevo od zbornice) sukladno uputama i preporukama o držanju razmaka i nemiješanju skupina. Na isti način smješteni su i ostali razredi, a raspored učionica za predmetnu nastavu u Klanjcu i PŠ Lučelnica nalazi se u dokumentu „Raspored učionica, dežurstava i organizacija prodstora“ koji čini sastavni dio Protokola.

Raspored dolazaka učenika je organiziran ovisno o broju učenika u pojedinom razredu i kvadraturi učionice te po principu nemiješanja skupina s početkom u 7,35 sati, koristeći u Klanjcu tri ulaza u zgradu: glavni ulaz (na Ulici Lijepe naše), dječji ulaz (između škole i sportske dvorane), a u Lučelnici na jedan – glavni ulaz. Princip ulaska učenika podrazumijeva da učitelj koji s učenicima započinje nastavu taj dan (1. sat) dočeka učenike ispred ulaza, te zajedno prolaze barijeru za dezinfekciju stopala i ruku, prezuvaju se i ostavljaju stvari u ormarićima te odlaze u svoj razred i započinju s nastavom.

Redoslijed ulaska:

KLANJEC

1. 5. RAZRED (24 učenika) – učionica POVIJESTI – ulaze na dječji ulaz u 7.35

(ormarići suteren desno; koriste kompleks wc-a za dječake na katu)

1. 6. RAZRED (15 učenika) – učionica BIOLOGIJE - ulaze na glavni ulaz 7.45

(ormarići suteren lijevo donji red, koriste kompleks wc-a za dječake u prizemlju)

1. 7. RAZRED (9 učenika) – učionica HRVATSKOG J. na katu – ulaze na glavni ulaz 7.50

(ormarići u hodniku RN– 1. kat 7 i u prizemlju 2, koriste kompleks wc-a na katu u dogovoru s 1./3. razredom o nesusretanju)

1. 8. RAZRED (16 učenika) – učionica TEHNIČKE KULTURE - ulaze kroz ulaz sportske dvorane u 7.50 (ormarići lijevo suteren, koriste kompleks wc-a u hodniku sportske dvorane)

Predmetna nastava nakon ulaska počinje s nastavom u 8 sati te osigurava nesmetan ulaz razrednoj nastavi.

1. 1.RAZRED (21 učenik)/3. RAZRED (20 učenika) – učionica 1. RAZREDA na katu – ulaze na prva vrata u 7.55 (ormarići ispred razreda, 1.r. donji red, 3.r. gornji red, koriste kompleks wc-a za djevojčice na katu)
2. 2. RAZRED (20 učenika)/4. RAZRED (18 učenika) – učionica 4. R. – ulaze na glavni ulaz u 8. 05

(ormarići ispred razreda, 2.r. - donji red, 4.r. – gornji red, koriste kompleks wc-a za djevojčice u prizemlju)

 Razredna nastava počinje s nastavom u 8.15.

 KLANJEC – POSLIJEPODNE (čišćenje i dezinfekcija razreda od 12.05 do 12.50)

1.RAZRED/3.RAZRED ulaze na dječji ulaz u 12.50. Počinju s nastavom u 13 sati.

2. RAZRED/4.RAZRED – ulaze na glavni ulaz u 12.50. Počinju s radom u 13 sati.

PRODUŽENI BORAVAK – učionica s televizorom na katu desno od POVIJESTI (ulaze na glavni ulaz od 7.30)

LUČELNICA:

Svu učenici ulaze na jedan – glavni uzlaz redoslijedom: 8.r., 7.r., 6.r., 5.r., 1./2.r., 3.r., 4.r.

Učitelj po dolasku autobusa u 7.35/7.45 dočekuje svoj razred ispred školske zgrade, prolaze barijeru za dezinfekciju, prezuvaju obuću i ostavljaju stvari u ormarićima te u pratnji učitelja odlaze u razred, pripremaju se za rad i započinju s radom u 8 sati.

Tijekom vožnje školskim autobusom i pri ulasku u školu, svi učenici dužni su staviti masku i nositi je na školskim hodnicima i u zajedničkim prostorima. Svi učenici razredne nastave te predmetne u Lučelnici gdje je osiguran razmak od 1,5 m između učenika nisu dužni nositi maske na nastavi.

Roditelji su dužni izmjeriti temperaturu učenicima prije škole i upisati ju u bilježnicu. Bilježnicu učenici trebaju nositi u školu svaki dan i na upit učitelja ju pokazati. Mjerenje temperature učenika obveza je roditelja. Zaposlenici mjere temperatura u školi prilikom dolaska i o tome se vodi evidencija. U slučaju da zaposlenik ima temperaturu, šalje se svom liječniku i nema pristupa u školsku zgradu do ozdravljenja.

Postupak ulaska u školu je sljedeći:

* učenici ulaze u školu, prolaze preko dezobarijere – tepiha natopljenog u sredstvo za dezinfekciju u kojem dezinficiraju cipele, prskaju ruke dezinfekcijskim sredstvom koje se nalazi na ulazu i odlaze u svoje učionice u pratnji učitelja
* u učionicama se nalaze dezinfekcijska sredstva koje učenici i učitelji mogu koristiti

Kretanje po školi je desnom stranom poštujući razmak od 1,5 m između osoba.

Učenici izlaze iz škole u pratnji učitelja koji ima posljednji sat tog dana sukladno svojim rasporedu sati istim putem kao i pri ulazu. Prehrana je osigurana u blagovaonici i preuređenoj prostoriji u prizemlju u različito vrijeme za svaki pojedini razred. Za produženi boravak se doručak i užina dostavlja u njihov razred, a ručak se servira u blagovaonici u za njih predviđeno vrijeme. Nakon što jedan razredni odjel napusti blagovaonicu, spremačica istu čisti i dezinficira te kuhar/kuharica priprema za sljedeći odjel. Raspored je organiziran uglavnom u dvosatu za sve predmetne učitelje, nema zvona, a zbog organizacije učionica i kompleksa wc-a osiguran je nesmetan prolaz učenika od učionice do wc-a.

Učitelji/učiteljice predmetne nastave koji imaju nastavu u razrednoj nastavi u vrijeme nastave obvezno nose maske. Maske su također obvezne za sve učenike pri kretanju po hodnicima i zajedničkim prostorima škole.

Ulazak u kancelarije je moguć jedino u iznimnim okolnostima i kad je to i neophodno, uz obvezu nošenja maski.

Raspored sati predmetne nastave sastavljen je na način da u danu imaju što manje predmeta te da što manje učitelja ulazi u razred.

Grupe dodatne i dopunske nastave te izvannastavnih aktivnosti su osmišljene i organizirane na način da su sastavljene od učenika istog razreda gdje je to moguće. Gdje organizacija zahtijeva miješanje skupina, nastava/aktivnosti se izvode po mješovitom modelu (učenici jednog razreda su u školi, a drugog online; sljedećeg tjedna obrnuto).

Rad u informatičkoj učionici i dvorani za TZK moguć je uz poštivanje svih epidemioloških mjera za dezinfekciju, čišćenje i provjetravanje prostora između mijenjanja razrednih odjela.

Učenici ne napuštaju učionice, osim u nuždi, tj. zbog odlaska na toalet. Nakon odmora učenika organiziranog u različito vrijeme za različite odjele kao i nakon posjeta učenika toaletu, spremačice će prostor očistiti i dezinficirati.

Knjige u školskoj knjižnici učenici jednog razreda vraćaju/posuđuju uz obvezno nošenje maske. Nakon povrata, iste knjige trebaju odležati 72 sata do iduće posudbe.

 Iza nastave učionice će se očistiti i dezinficirati, a za vrijeme nastave iste se moraju provjetravati maksimalno dok vremenski uvjeti to dopuštaju. U učionicama spremačice su obvezne dezinficirati podove, klupe, stolice, informatičku opremu, police, ploče, pametne ploče i pametne ekrane, kvake na vratima, a na hodnicima uz podove i rukohvate.

Učitelji su dužni pridržavati se propisane distance. Sva komunikacija s učiteljima/učiteljicama tijekom pandemije odvijat će se online kad god je to moguće. Roditeljski sastanci i informacije održavat će se putem Zooma, mailom, putem razredne grupe ili telefonom, a kad to vremenski uvjeti dopuštaju, na otvorenom (u dvorištu, na igralištu, na tribinama). Sjednice Učiteljskog i razrednih vijeća, Vijeća roditelja i Školskog odbora odvijat će se u aplikaciji Zoom ili Teams, a u slučaju potrebe za fizičkim sjednicama iste će se održati poštivajući sve epidemiološke mjere.

Roditeljima nije dopušten dolazak u školu osim ako to ne zahtijevaju posebni uvjeti. Svi ostali koji zbog nekog razloga moraju ući u školu, obvezni su se unaprijed najaviti. Vodi se evidencija o svim dolascima i odlascima u školu. Komunikacija s administracijom škole (tajništvo, računovodstvo) odvija se putem elektronske pošte ili telefonom.

Dosadašnji izložbeni (ostakljeni) prostor na ulazu koristit će se kao Prostor za izolaciju.

Izleti, ekskurzije, priredbe i sva događanja koja zahtijevaju miješanje skupina ne planiraju se tijekom trajanja pandemije te će se, ako to budu uvjeti dozvoljavali, u drugom polugodištu u suradnji s roditeljima i Školskim odborom pripremljeni sadržaji izmjenama i dopunama uvrstiti u Školski kurikulum i Godišnji plan i program.

Sve informacije i upute vezane uz organizaciju i rad škole objavljivat će se na web stranici škole pravovremeno.

Sastavni dio ovog Protokola čine dokumenti:

1. Raspored trajanja satova i blagovanja
2. Raspored učionica, dežurstava i organizacija rada
3. Obavijest za roditelje o organizaciji rada tijekom pandemije COVID-19
4. Protokol prevencije i postupanja u situaciji zaraze koronavirusom (COVID – 19) u OŠ Antuna Mihanovića

KLASA: 012-04/20-01/05

URBROJ: 2135/01380-10-20-1

Klanjec, 7. rujna 2020. godine

 Ravnateljica:

 Melita Ulama